Skillet

„Skillet“ – amerikiečių krikščioniškojo roko grupė, susikūrusi Memfyje, Tenesio valstijoje (JAV) 1996 m. Šiuo metu grupė susideda iš keturių narių: John Cooper (pagrindinis vokalistas, bosistas), jo žmonos Korey Cooper (ritminė gitara, klavišiniai ir pritariamieji vokalai), Jen Ledger (būgnai, vokalai) bei Seth Morrison (pagrindinė gitara). Grupė yra išleidusi 10 albumų, iš kurių du – „Collide“ ir „Comatose“ buvo nominuoti Grammy apdovanojimams.https://web.archive.org/web/20071218133142/http://www.ccmmagazine.com/news/headlines/11561322/ Du jų albumai „Comatose“ ir „Awake“ yra tapę dukart platininiais, o „Rise“ tapo auksiniu.https://www.riaa.com/gold-platinum/?tab_active=default-award&se=skillet%20rise

Ankstyvųjų „Skillet“ sudėtis buvo labai nepastovi, daug kaitaliojosi, tačiau grupėje iki pat šiol groja jos įkūrėjas Džonas Kuperis. Ši grupė taip pat yra gerai žinoma dėl savo aktyvių koncertinių turų, dėl ko 2010 m. puslapis Songkick.com juos išrinko į sunkiausiai dirbančių grupių penketuką.Skillet Scores First Billboard Music Award for “Top Christian Album” with Gold – Certified AWAKE

 Istorija 
 Nuo „Skillet“ iki „Hey You, I Love Your Soul“ (1996–1999) 
Grupę „Skillet“ 1996 metais įkūrė du jos nariai, tuo metu buvęs progresyvaus roko grupės „Seraph“ pagrindinis vokalistas John Cooper ir grupės „Urgent Cry“ gitaristas Ken Steorts. Abi grupės susitiko koncertuodamos, bet netrukus jos iširo, taigi Džonas ir Kenas, paskatintas savo pastoriaus, įkūrė savo grupę, dirbančią kaip projektas.Skillet - "Alien Youth" Album EPK Savo eksperimentinį projektą jie nusprendė pavadinti „Skillet“. Po kurio laiko prie grupės laikinai prisijungė ir būgnininkas Trey McClurkin. Grupė veikė dar tik mėnesį, o jau spėjo susilaukti didžiausio krikščioniškos muzikos leidėjo „ForeFront Records“ dėmesio. 1996 m. jie išleido savo pirmąjį albumą, pavadintą tokiu pačiu pavadinimu, kaip ir grupė – „Skillet“, kuris susilaukė nemenkos sėkmės, tad trijulė nusprendė toliau kurti naują muziką bei koncertuoti Jungtinėse Amerikos Valstijose. 

Jau 1997 m. grupė įrašinėjo savo antrąjį albumą, pavadinimu „Hey You, I Love Your Soul“, kuris buvo išleistas 1998 m. balandį. Šis nuo pastarojo skyrėsi savo stiliumi, grupė nutarė iš niūraus grunge stiliaus pereiti į kiek šviesesnį alternatyvųjį roką. Džono žmona Kori taipogi netrukus prisijungia prie grupės koncertinių turų, grodama klavišiniais, palengvindama tuo metu klavišiniais dar grojusiam Džonui darbą ant scenos.

 „Invincible“, „Ardent Worship“, ir „Alien Youth“ (2000–2002) 
Vos pradėjus įrašinėti trečiąjį „Invincible“ albumą, grupę palieka vienas jos įkūrėjų Ken Steorts tam, kad praleistų daugiau laiko su šeima ir įkurtų Visible Music koledžą, dabar esančią Memfyje (JAV). Vietoj jo prie grupės prisijungia Kevin Haaland. Korey Cooper taipogi prisijungia kaip nuolatinė grupės narė ir naujajam albumui grojo klavišiniais. Dėl šitokių pokyčių, grupė šiek tiek pakrypo į elektroninės muzikos pusę.Shari Lloyd. "Skillet – a Review of The Phantom Tollbooth ". Tollbooth.org. Netrukus, po albumo išleidimo grupę palieka ir būgnininkas Trey McClurkin, kurį pakeičia Lori Peters. 

Vėlyvaisiais 2000 m. grupė išleidžia savo ketvirtąjį studijinį ir pirmąjį Dievo garbinimui skirtą albumą „Ardent Worship“. Grupė išlaikė panašų skambesį, kaip ir ankstesniajame albume, kurdama dar vieną albumą „Alien Youth“, kuris buvo išleistas 2001 m. po turų. Be to, tai pirmasis albumas, kurį pats Cooper'is ėmėsi prodiusuoti. Vėlgi, grupę paliko dar vienas narys, gitaristas Kevin Haaland, kurį pakeitė Ben Kasica.

 „Ardent“ ir prasiveržimas (2003–2011) 
2003 m. išleistas kitas studijinis albumas „Collide“, kuriame puikavosi singlai „Savior“ bei „Collide“. 2004 m. autorines teises į „Collide“ nusipirko įrašų kompanija „Lava Records“. 2004 m. gegužės 25 d. albumas buvo perleistas iš naujo, pridedant papildomą dainą „Open Wounds“. 2005 m. albumas nominuotas geriausio roko gospelo albumo apdovanojimui. Nurodydamas grupę P.O.D. kaip kūrybinį įkvėpimą albumui „Collide“, grupės lyderis Cooper'is sakė: "Na, aš esu vienas iš tų dainų autorių, viskas, ką girdžiu, eina pro mano John'o Cooper'io filtrą, kuris pasako, kas man patinka ir kas ne. [...] visi šie dalykai, [...] padarė man įtaką".„Interview at MusicFaith“ archyvuota iš originalaus straipsnio 2008-12-01.

2006 m. spalio 3 d. išleistas albumas „Comatose“, su kuriuo išėjo singlai „Rebirthing“, „Whispers in the Dark“, „Comatose“, „The Older I Get“, „Those Nights“, „The Last Night“ bei „Better Than Drugs“. Albumas užėmė 55-tą vietą tarp „Billboard 200“ klausomiausių bei 4-tą vietą JAV „Top Christian Albums“ tope.„Skillet chart history“ – Billboard.

2008 m. pradžioje grupė pranešė, jog jų būgnininkė Lori Peters palieka grupę, jausdama, jog atėjo laikas atsisveikinti ir atversti naują gyvenimo lapą.„New Drummer: Drummer Lori Peters leaves skillet, Replaced by Jen Ledger – Jan 23, 2008“. crossrhythms.co.uk. 2008 m. sausis. Archyvuota iš originalo. Jos paskutinis koncertas su grupe įvyko 2007 m.,„Skillet Latest News“ – oficialioje Skillet svetainėje. Archyvuota iš originalo. nors prieš paliekant grupę Lori skyrė laiko padėti ją pakeisiančiam naujajam būgnininkui Jen Ledger pilnai pasiruošti tapti grupės nariu. 2008 m. spalio 21 d. CD/DVD formatais išleistas gyvo pasirodymo albumas „Comatose Comes Alive“, kuriame sudėti tiek koncertiniai įrašai, tiek filmuota medžiaga iš grupės pasirodymo Čatanugoje, Tenesyje (JAV). Kompaktinio leidimo antroje B pusėje daina „Live Free or Let Me Die“ pasirodė kaip singlas, įskaitant ir penkis naujus akustinius įrašus, kuriuos buvo galima parsisiųsti įdėjus CD diską į asmeninį kompiuterį.
miniatiūra|„Skillet“ gyvo pasirodymo metu
2009 m. išleistas septintasis grupės albumas „Awake“, tapęs nr. 2 „Billboard 200“ pardavimų sąraše. Liepos 14 d. išleistas vienas populiariausių grupės singlų „Monster“, o 2010 m. kaip singlas išleistas „Hero“. Vėliau išleista "Deluxe" albumo versija, kurioje įtrauktos dvi naujos dainos „Dead Inside“ bei „Would It Matter“, įskaitant ir „Monster“ alternatyvią radijui skirtą versiją, kurioje pašalintas urzgiančio balso efektas. Grupė buvo nominuota net šešiems „Dove Awards“ apdovanojimams.„41st Annual GMA Dove Awards nominees announced“ – The Tennessean (2010-02-18). Archyvuota iš originalo. 2010 m. įrašų kompanija „Ardent“ išleido muzikinį rinkinį „The Early Years“, kurioje sudėtos grupės dainos, įrašytos tarp 1996 ir 2001 m.

2011 m. „Skillet“ oficialiai pranešė, jog jų grupę palieka dešimtmetį joje grojęs gitaristas Ben Kasica. Nors jo išėjimas buvo suplanuotas kiek anksčiau, visgi Kasica sudalyvavo dar viename koncertiniame ture, iki kol bus pilnai apmokytas naujas jį pakeisiantis gitaristas Seth Morrison.„Ben Kasica (BenKasica)“ – Twitter.„Skillet's New Guitarist Is... – Discussion Detail“ – skillet.com. Archyvuota iš originalo 2012-07-22. Albumas „Awake“ buvo nominuotas ir laimėjo „Top Christian Album“ apdovanojimą, įteiktą per „Billboard Music Awards 2011“. Be to, daina „Awake and Alive“ panaudota kaip vienas iš filmo „Transformers: Dark of the Moon“ garso takelių.

 Tolimesnė grupės sėkmė (2011–dabar) 
2011 m. birželio 21 d. grupės lyderis J. Cooper'is savo „Twitter“ paskyroje paskelbė apie naują ateinantį albumą ir repeticijas.John Cooper 2011 m. birželio 22 d. „Twitter“ įrašas Apie naujų įrašų kūrimą atlikėjas buvo užsiminęs dar prieš koncertinius turus, visgi visi planai nusikėlė į 2012 metus, pasibaigus „Winter Jam Tour“. Teikdamas interviu „CCM Magazine“, Cooper'is naujojo albumo ruošimą apibūdino kaip pasivažinėjimą amerikietiškais kalneliais. Jo paties žodžiais, tai "nauja teritorija Skillet'ui", albume laukė įvairovės nestingantis dainų sąrašas, nors tuo pačiu stengtasi išlaikyti krikščioniško garbinimo leitmotyvą.„Get the inside scoup with CCM Magazine's "In the Studio" feature on Skillet! “ – Skillet oficialus tinklaraštis.

2013 m. birželio 25 d. pasirodė aštuntasis studijinis albumas „Rise“. Dar tų pačių metų balandį išėjo ir pirmasis singlas „Sick of It“, užėmęs 4-tą vietą „Billboard 200“ pagal pardavimus.„Wale Scores First No. 1 Album on Billboard 200 Chart“ – Billboard.  Pastaroji daina 2013 m. grupei padėjo laimėti „Dove Award“ metų roko dainos kategorijoje.„2013 AWARD NOMINEES“ – Dove Awards. Archyvuotas originalas. 2016 m. albumas buvo pripažintas auksiniu.„Gold & Platinum Search Results for Skillet“ – riaa.com

2016 m. pasirodė kitas albumas – „Unleashed“, kartu atnešęs keletą singlų, tarp kurių „Feel Invincible“ pasirodė dar iki albumo išleidimo. Pastaroji daina panaudota kaip oficiali teminė muzika „WWE Battleground“.„Skillet Music“ – Facebook. Archyvuotas įrašas. 2017 m. rudenį išleista ir praplėsta albumo versija „Unleashed Beyond“, kurioje skambėjo nauji įrašai ir perdirbiniai.„SKILLET TO RELEASE UNLEASHED BEYOND ON NOVEMBER 17TH - Skillet Official Blog “ – Skillet oficialioje svetainėje.

Apie dešimtąjį studijinį albumą „Victorious“ pirmosios naujienos pasirodė „Billboard“ skelbiamajame pranešime.„Skillet Announces New Album 'Victorious': Exclusive“ – Billboard 2019 m. gegužę dienos šviesą išvydo pirmasis singlas „Legendary“, o vėliau tais pačiais metais pasirodė „Save Me“ bei „Anchor“.„Skillet Unveil Two New Songs 'Anchor' + 'Save Me“ – Loudwire. Rugpjūčio 2 d. pasirodė pilnas albumas.„Skillet Releases 10th Album 'Victorious': Stream It Now“ – Billboard. Vėliau rudenį daina „Legendary“ buvo pasirinkta kaip teminė muzika „WWE Raw“ laidai.„Skillet song 'Legendary' now WWE's 'Raw' theme song“ – The Christian Post. 2020 m. išleistas paskutiniojo albumo praplėtimas „Victorious: The Aftermath“.„Skillet Releases 'Victorious: The Aftermath'“ – The Christian Beat.

2021 m. kovo mėnesį vokalistas John Cooper sulaukė kritikos kirčių socialiniuose tinkluose dėl neigiamo pasisakymo apie „Grammy“ apdovanojimuose atliktą Cardi B ir Megan Thee Stallion dainą „WAP“, per kurią atlikėjas įžvelgė tarpusavio sekso imitavimą.„Skillet frontman faces backlash after comparing 'WAP' Grammy performance to Hitler speeches“ – NME. Tai pačiais metais „Skillet“ gerbėjai išvydo naujai paruoštą singlą „Surviving the Game“,„SKILLET To Release New Single, 'Surviving The Game', In September“ – Blabbermouth.net. po kurio sekė anonsas apie jų vienuoliktąjį studijinį albumą „Dominion“, po to išleisto 2022 m. pradžioje.„SKILLET Releases 'Surviving The Game' Single, Announces 'Dominion' Album“ – Blabbermouth.net.

 Muzikinis stilius 
Grupei būdingi žanrai yra krikščioniškasis rokas,„Skillet – Artist Biography“ – AllMusic. krikščioniškasis metalas,„Shinedown, Puddle of Mudd and Skillet to rock Stabler Arena“ – lehighvalleylive.com. „Christian rock band 'Skillet' explains how it got its name“ – Fox News. alternatyvusis rokas,„Skillet Performs, Talks Crossover Success in Chart Beat Meet & Greet (Video)“ – Billboard. sunkusis rokas,„Album Review: Skillet’s ‘Rise’ burns with intensity“ – Uproxx nu metalas„Skillet's back and pissed off“ – MOVE Magazine. The Maneater. Archyvuotas straipsnis. ir kt. Tačiau gyvavimo pradžioje muzika buvo priskiriama prie grunge roko, o vėliau sekant antrajam albumui eksperimentuota ir su elektroninės muzikos elementais.„Skillet Hey You, I Love Your Soul Review“ – jesusfreakhideout.com. Pasak vokalisto J. Cooper'io, grupės kūryba siekiama suartinti klausytojus tiek socialiai, tiek dvasiškai ir įkvėpti priimant gyvenimo sprendimus.„Skillet Artist Profile | Biography And Discography“ – NewReleaseToday.

 Nariai 

 Dabartiniai nariai 

 John Cooper – pagrindinis vokalistas, bosinė gitara, akustinė gitara (1996–dabar); klavišiniai (1996–1999)
 Korey Cooper – ritminė gitara, klavišiniai, sintezatorius, pritariamoji vokalistė (1999–dabar)
 Jen Ledger – būgnai, perkusiniai, pritariamoji vokalistė, pagrindinė vokalistė (2008–dabar)
 Seth Morrison – pagrindinė gitara (2011–dabar)

 Buvę nariai 

 Ken Steorts – pagrindinė ir ritminė gitara (1996–1999)
 Kevin Haaland – pagrindinė gitara (1999–2001)
 Ben Kasica – pagrindinė gitara (2001–2011)
 Jonathan Salas – pagrindinė gitara (2011)
 Trey McClurkin – būgnai (1996–2000)
 Lori Peters – būgnai (2000–2008)

 Diskografija 

 Studijiniai albumai 

 Skillet (1996)
 Hey You, I Love Your Soul (1998)
 Invincible (2000)
 Alien Youth (2001)
 Collide (2003)
 Comatose (2006)
 Awake (2009)
 Rise (2013)
 Unleashed (2016)

 Victorious (2019)
 Dominion (2022)
 Revolution (2024)

 Išnašos 

 Nuorodos 
 www.skillet.com  – oficiali svetainė.

Kategorija:JAV roko atlikėjai
Kategorija:Krikščioniško roko atlikėjai
Kategorija:krikščioniškos muzikos atlikėjai